cyanic-selkie/wikianc huggingface dataset:
อรสา อิศรางกูร ณ อยุธยา
อรสา อิศรางกูร ณ อยุธยา (เกิด 18 มกราคม พ.ศ. 2485) ดาราภาพยนตร์ไทย ฉายา "เต่าไทย" อยู่ในวงการบันเทิงกว่า 60 ปี เริ่มเข้าวงการบันเทิงตั้งแต่ปลายปี พ.ศ. 2490 ในขณะที่มีอายุ 6 ปี จนโด่งดังเป็นขวัญใจวัยรุ่นชื่อดังในช่วงต้นทศวรรษ 2500 ถึงกลางทศวรรษ 2510 และยังเป็นพิธีกรรายการ “รวมดาวสาวสยาม” คู่กับโฉมฉาย ฉัตรวิไล และ วิญญู จันทร์เจ้า ที่โด่งดังในช่วงยุค 80
ประวัติ
อรสา อิศรางกูร ณ อยุธยา เป็นบุตรสาวคนโตของหม่อมหลวงรุจิรา อิศรางกูร อดีตนักแสดงและนักพากย์ชื่อดัง ฉายา "มนุษย์ 6 เสียง" กับมารศรี อิศรางกูร ณ อยุธยา (ศิลปินแห่งชาติ ประจำปี พ.ศ. 2542) อรสามีน้องสองคน คือ จิรศักดิ์ อิศรางกูร ณ อยุธยา และจิระวดี อิศรางกูร ณ อยุธยา
ในสมัยเด็ก เธอเป็นนางเอกรุ่นเยาว์ในละครใหญ่ประจำปีของโรงเรียนเขมะสิริอนุสสรณ์ หลายเรื่อง เช่น อิเหนา ซึ่งต่อมาได้ออกอากาศทางไทยทีวีช่อง 4 บางขุนพรหม เมื่อสถานีขอนำมาออกอากาศ หลังจบมัธยมได้เดินทางไปฝึกนาฏศิลป์เพิ่มเติมที่มหาวิทยาลัยทาคาระซึกะ ประเทศญี่ปุ่น ก่อนเข้าสู่วงการบันทึกเต็มตัว
อรสาเข้าสู่วงการบันเทิงเมื่ออายุ 6 ขวบ ในช่วงปลายปี พ.ศ. 2490 และเริ่มนำแสดงร่วมกับ สมพงษ์ พงษ์มิตร ในเรื่อง ตุ๊กตาจ๋า (2494) เป็นเรื่องแรกของรัตน์ เปสตันยี ซึ่งได้รับการตอบรับเป็นอย่างดี และรับบทนางเอกครั้งแรกคู่กับอดุลย์ ดุลยรัตน์ ในเรื่อง ม่านไข่มุก (2504)
ในปีต่อมานำแสดงคู่กับชนะ ศรีอุบล ในเรื่อง จอมใจเวียงฟ้า, มิตร ชัยบัญชา ในเรื่อง โจรแพรแดง และบท "อุ่นเรือน" ในเรื่อง นางทาษ (ภาพยนตร์ยอดเยี่ยมรางวัลตุ๊กตาทองประจำปี พ.ศ. 2506)
ช่วงหลังเปลี่ยนแนวมาทางบทตลกในหนังไทย คู่กับดอกดิน กัญญามาลย์ จนมีคำคุ้นหูต่อท้ายโฆษณาว่า ร่วมด้วยอรสา (ตัวขาว ๆ) และดอกดิน (ตัวดำ ๆ) อรสาเคยเป็นพิธีกรร่วมกับวิญญู จันทร์เจ้า และโฉมฉาย ฉัตรวิไล ในรายการยอดนิยม รวมดาวสาวสยาม ทางทีวีกองทัพบกช่อง 5 ซึ่งออกอากาศนานร่วม 20 ปี
กีฬาจักรยานในโอลิมปิกเยาวชนฤดูร้อน 2018
กีฬาจักรยานในโอลิมปิกเยาวชนฤดูร้อน 2018 เป็นการแข่งขันกีฬาจักรยานที่จัดขึ้นในเมืองบัวโนสไอเรส, ประเทศอาร์เจนตินา กำหนดแข่งขันระหว่างวันที่ 7-17 ตุลาคม ค.ศ. 2018 โดยได้จัดขึ้นที่ Parque Tres de Febrero
ซึ่งการแข่งขันกีฬาจักรยานครั้งนี้มีการแข่งขันทั้งหมด 4 รายการ คือ ประเภททีมชาย 1 รายการ ประเภททีมหญิง 1 รายการ และทีมผสม 2 รายการ มีนักกีฬาเข้าร่วมแข่งขัน 128 คน จาก 32 ประเทศ
ตารางการแข่งขัน
ตารางข้างล่างนี้เป็นตารางการแข่งขันทั้งหมด 4 รายการ
เอเชียนเกมส์ฤดูหนาว 2029
เอเชียนเกมส์ฤดูหนาว 2029 (دورة الألعاب الآسيوية الشتوية 2029, 2029 Asian Winter Games) ซึ่งรู้จักกันอย่างเป็นทางการในชื่อ เอเชียนเกมส์ฤดูหนาว ครั้งที่ 9 (IX Asian Winter Games) และรู้จักกันทั่วไปในชื่อ ทีเจนา 2029  จะเป็นครั้งที่เก้าของการแข่งขันกีฬาเอเชียนเกมส์ฤดูหนาว การแข่งขันกีฬาหลายประเภททั่วเอเชียที่จะจัดขึ้นในโทรเจน่าของโนม, ประเทศซาอุดีอาระเบีย
เมืองโทรเจนาได้รับเลือกให้เป็นเมืองเจ้าภาพในการประชุมสมัชชาโอซีเอครั้งที่ 41 เมื่อวันที่ 4 ตุลาคม พ.ศ. 2565 ในกรุงพนมเปญ, ประเทศกัมพูชา นี่เป็นการแข่งขันกีฬาเอเชียนเกมส์ฤดูหนาวครั้งแรกที่จัดขึ้นในประเทศซาอุดีอาระเบีย และในคาบสมุทรอาหรับ มันจะเป็นการแข่งขันกีฬาฤดูหนาวครั้งแรกที่จัดขึ้นในประเทศที่ใช้ภาษาอาหรับ
ยุคพาลีโอจีน
ยุคพาลีโอจีน (Paleogene) เป็นยุคหนึ่งทางธรณีกาลของโลก อยู่ระหว่าง 66 ± 0.3 ถึง 23 ± 0.05 ล้านปีมาแล้ว และเป็นยุคแรกของมหายุคซีโนโซอิก ยุคนี้กินเวลาประมาณ 42 ล้านปี เป็นยุคที่สัตว์เลี้ยงลูกด้วยน้ำนมขนาดเล็ก มีรูปแบบเรียบง่ายได้วิวัฒนาการเป็นสัตว์ขนาดใหญ่ที่ซับซ้อน หลังเหตุการณ์การสูญพันธุ์ในยุคครีเทเชียส-เทอร์เชียรีในปลายยุคครีเทเชียส นกมีการวิวัฒนาการสู่รูปแบบในปัจจุบันในยุคนี้เช่นกัน
ยุคพาลีโอจีนแบ่งเป็น 3 สมัย คือ สมัยพาลีโอซีน,สมัยอีโอซีน,สมัยโอลิโกซีน
อาร์เต (มังงะ)
อาร์เต เป็นซีรีส์มังงะญี่ปุ่น เขียนเรื่องและวาดภาพโดย Kei Ohkubo มังงะถูกตีพิมพ์ในนิตยสาร คอมิกซีนอนรายเดือน นิตยสารการ์ตูนแนวเซเน็งของสำนักพิมพ์โทกูมะโชเต็ง เมื่อเดือนตุลาคม พ.ศ. 2556 และได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 17 มังงะได้รับการดัดแปลงเป็นซีรีส์อนิเมะโทรทัศน์โดยสตูดิโอ Seven Arcs โดยออกอากาศตั้งแต่เดือนเมษายนถึงมิถุนายน พ.ศ. 2563
มังงะ
อาร์เต เขียนและวาดภาพประกอบโดย Kei Ohkubo มังงะถูกตีพิมพ์ลงนิตยสาร คอมิกซีนอนรายเดือน นิตยสารการ์ตูนแนวเซเน็งของสำนักพิมพ์โทกูมะโชเต็ง ในวันที่ 25 ตุลาคม พ.ศ. 2556 โดยในเดือนสิงหาคม พ.ศ. 2564 หนังสือการ์ตูนรวมเล่ม (ทังโกบง) เล่มที่ 17 ได้ถูกตีพิมพ์ อาร์เต เคยได้รับสิทธิ์การวางจำหน่ายในอเมริกาเหนือโดยสำนักพิมพ์ Media Do แต่ปัจจุปันสิทธิ์ในการวางจำหน่ายเป็นของสำนักพิมพ์การ์ตูนดิจิทัล Comicey
อนิเมะโทรทัศน์
มีการประกาศทำซีรีส์อนิเมะโทรทัศน์โดยสำนักพิมพ์โทกูมะโชเต็งในวันที่ 19 กรกฎาคม พ.ศ. 2562 อนิเมะถูกผลิดโดยสตูดิโอ Seven Arcs และกำกับโดย Takayuki Hamana โดยมี Reiko Yoshida รับหน้าที่จัดองค์ประกอบและ Chieko Miyakawa รับหน้าที่ออกแบบตัวละคร Gorō Itō ทำหน้าที่แต่งเพลงประกอบซีรีส์ อนิเมะออกอากาศตั้งแต่วันที่ 4 เมษายน ถึง 20 มิถุนายน พ.ศ. 2563 ทางช่อง Tokyo MX, BS Fuji และ ytv Maaya Sakamoto ร้องเพลงเปิดในชื่อ "Clover" ขณะที่ Kiyono Yasuno ร้องเพลงปิดในชื่อ "Hare Moyō"
ในวันที่ 3 เมษายน พ.ศ. 2563 Funimation ได้ประกาศว่าบริษัทได้สิทธิ์แผยแพร่ซีรีส์สำหรับการสตรีมในสหรัฐ แคนาดา สหราชอาณาจักร และไอร์แลนด์ และในวันที่ 9 ตุลาคม พ.ศ. 2563 Funimation ได้ประกาศว่าซีรีส์นี้จะได้รับการพากย์เสียงเป็นภาษาอังกฤษ และแผยแพร่รอบปฐมทัศน์ในวันถัดมา
ภัทรเดช สงวนความดี
ภัทรเดช สงวนความดี (เกิด 17 เมษายน พ.ศ. 2533) ชื่อเล่น ไมค์ เป็นนักแสดงและนายแบบชาวไทย สังกัดสถานีโทรทัศน์สีกองทัพบกช่อง 7 มีผลงานละครที่สร้างชื่อมากมาย อาทิ เลือดเจ้าพระยา, แม่ค้า, คมพยาบาท, ใยกัลยา, นายฮ้อยทมิฬ, เล่ห์รักบุษบา, ดวงใจขบถ และมธุรสโลกันตร์
ประวัติ
ภัทรเดช สงวนความดี มีชื่อเล่น ไมเคิล หรือ ไมค์ เดิมชื่อ อัครเดช สงวนความดี เกิดเมื่อวันที่ 17 เมษายน พ.ศ. 2533 ที่อำเภอน้ำพอง จังหวัดขอนแก่น บิดาชื่อมานะ ส่วนมารดาชื่ออารีย์ พี่น้องชื่อวัชรเดช เข้าวงการบันเทิงจากการเข้าร่วมการประกวด ดัชชี่บอยแอนด์เกิร์ล (Dutchie Boys & Girls) ปี 2006 และได้รับตำแหน่งรองอันดับ 2 จากการประกวด ต่อมาในปี 2011 ได้เข้าร่วมการประกวด Men’s Health Guys Challenge จนได้มาเซ็นสัญญาเป็นนักแสดงในสังกัดสถานีโทรทัศน์สีกองทัพบกช่อง 7
เขื่อนกิ่วลม
เขื่อนกิ่วลม เป็นเขื่อนในการดูแลของกรมชลประทาน ตั้งอยู่ห่างจากตัวเมืองลำปางขึ้นไปทางทิศเหนือตามถนนพหลโยธิน ประมาณ 38 กิโลเมตรเศษ แยกซ้ายกิโลเมตรที่ 623 เข้า ไปอีก 14 กิโลเมตร ปิดกั้น แม่น้ำวัง ซึ่งเป็นแควที่มีขนาดเล็กและสั้นที่สุดของแม่น้ำเจ้าพระยา อยู่ในท้องที่จังหวัดลำปางเพียงจังหวัดเดียวเกือบตลอดสาย และไหลลงสู่แม่น้ำปิงในเขตจังหวัดตาก แม่น้ำวังมีพื้นที่ลุ่มน้ำแคบ ประกอบกับมีฝนน้อยกว่าลุ่มน้ำอื่น ๆ ในภาคนี้ แม่น้ำจึงเล็ก แต่น้ำขึ้นและลงในเวลาอันรวดเร็ว กับมีระยะเวลาขาดแคลนน้ำค่อนข้างมาก การทำนาจึงขึ้นอยู่กับฝนเป็นส่วนใหญ่ ทำให้เกษตรกรได้รับความเดือดร้อนเป็นอันมาก และข้าวที่ปลูกได้ก็น้อยจนไม่พอบริโภคในจังหวัด เพื่อเป็นการแก้ไขความเดือดร้อนเกี่ยวกับเรื่องน้ำเพื่อการเพาะปลูกของราษฎรในขั้นแรกนั้น กรมชลประทานได้พิจารณาสร้างโครงการชลประทานแม่วังซึ่งเป็นโครงการประเภททดและส่งน้ำแบบเหมืองฝายขึ้นเป็นโครงการแรกเมื่อ พ.ศ. 2478 ต่อมา เมื่อความต้องการน้ำเพื่อการเพาะปลูกเพิ่มขึ้น กรมชลประทานจึงสร้างเขื่อนเก็บกักน้ำกิ่วลมที่ตำบลบ้านแลง อำเภอเมือง จังหวัดลำปาง เพื่อเก็บกักน้ำบนแม่น้ำวัง และสามารถส่งให้ราษฎรทำการเพาะปลูกได้ตลอดปี เขื่อนกิ่วลมเป็นเขื่อนเก็กน้ำแห่งแรกในภาคเหนือ และเริ่มเก็บน้ำได้ในปี 2515
ลักษณะตัวเขื่อน
เขื่อนกิ่วลมขณะก่อสร้างถูกใช้เป็นฉากของเรื่องสั้นชุดชาวเขื่อนโดย มนันยา มีเนื้อหาเกี่ยวข้องกับชีวิตของข้าราชการกรมชลประทานและเหล่าคนงานก่อสร้าง เธอได้รับแรงบันดาลใจในการแต่งจากการติดตามสามีของเธอที่เป็นหนึ่งในข้าราชการควบคุมการก่อสร้าง เรื่องสั้นถูกตีพิมพ์เป็นตอนๆ ในนิตยสาร สตรีสาร และต่อมาได้มีการรวมเล่มเป็นหนังสือ 3 เล่ม ในชื่อ ชาวเขื่อน, เอ แมน คอลด์ เป๋ง และ ลาก่อนกิ่วลม
ยุคอาณาจักรเหนือใต้ของเกาหลี
ยุคสมัยอาณาจักรเหนือใต้ เมื่อสิ้นสุดสมัย 3 อาณาจักรนั้น อาณาจักรชิลลาถือว่าเป็นผู้มีชัยเหนืออาณาจักรอื่นบนคาบสมุทรเกาหลีทั้งหมด ในทางประวัติศาสตร์ถือว่ายุคสมัยนี้ อาณาจักรชิลลาเป็นผู้รวบรวมแผ่นดินเกาหลีให้เป็นผืนเดียวกันได้เป็นครั้งแรกนับแต่ยุคสมัยดึกดำบรรพ์เป็นต้นมา จึงเรียกว่า ยุคชิลลารวมอาณาจักร ช่วงยุคสมัยนี้นับจากปีที่อาณาจักรโคกูรยอและอาณาจักรแพ็กเจล่มสลายลงไปใน พ.ศ. 1211 และสืบเนื่องไปจนถึง พ.ศ. 1478 แต่ที่จริงแล้ว อาณาจักรชิลลาไม่ได้ครอบครองดินแดนทั้งหมดไว้ ที่ครอบคลุมได้ทั้งหมดนั้นเพียงดินแดนทางตอนใต้เท่านั้น แม้แต่ดินแดนของโคกูรยอเดิม ชิลลาก็ได้มาเพียงบางส่วนเท่านั้น ไม่เพียงที่ต้องยกคาบสมุทรเหลียวตงให้กับจีน แต่ดินแดนทางเหนือจรดไปถึงแมนจูเรียตกอยู่ในการควบคุมของอาณาจักรเกิดใหม่อีกอาณาจักรหนึ่ง ชื่อว่า อาณาจักรพัลแฮ หรือเรียกว่า ป๋อไห่ ในชื่อเรียกตามภาษาจีน ในยุคสมัยนี้ นักประวัติศาสตร์บางท่านจึงจัดว่าเป็นยุคอาณาจักรเหนือใต้ของเกาหลี
สองอาณาจักร
ใน พ.ศ. 1271 อาณาจักรพัลแฮได้ส่งทูตไปเปิดสัมพันธ์กับญี่ปุ่นเพื่อหวังใช้ญี่ปุ่นเป็นพันธมิตรในการข่มขู่ชิลลาที่คิดจะโจมตีพัลแฮ ซึ่งก็ได้ผล เพราะชิลลาไม่สามารถเข้าทำลายยึดครองพัลแฮได้แต่อย่างใด ทั้ง ๆ ที่มีความพยายาม กระทั่งสองอาณาจักรต้องจบสิ้นลงไปพร้อมกันในพุทธศตวรรษที่ 15
การล่มสลายของอาณาจักรพัลแฮเริ่มต้นขึ้นเมื่อเกิดสงครามครั้งใหญ่ระหว่างราชวงศ์เหลียว หรือพวกชนเผ่าคิตัน เข้าตีดินแดนของจีนสมัยปลายราชวงศ์ถัง ในพุทธศตวรรษที่ 15 อาณาจักรพัลแฮจึงต้องถูกตีไปด้วยเนื่องจากเป็นเขตอิทธิพลที่อยู่ใกล้ชิดติดกันระหว่างเขตดินแดนระหว่างจีนและคิตันในแมนจูเรีย ในพ.ศ. 1545 ราชวงศ์ถังถูกราชวงศ์เหลียวตีจนแตกออกเป็นแคว้นเล็กแคว้นน้อย และพวกคิตันก็ทำสงครามต่อเนื่องจนกระทั่งได้ครอบครองดินแดนทางตอนเหนือของจีนส่วนใหญ่ การทำสงครามยึดครองครั้งนี้ อาณาจักรพัลแฮก็ถูกยึดครองไปด้วยเช่นกัน ราชวงศ์เหลียวเข้าตีพัลแฮจนแตกใน พ.ศ. 1469 นับเป็นการสิ้นสุดอาณาจักรพัลแฮ แม้ในภายหลังราชวงศ์เหลียวได้ตั้งอาณาจักรใหม่ขึ้นแทน คือ อาณาจักรตงตาน เป็นอาณาจักรที่ก่อตั้งได้เพียง 10 ปี ใน พ.ศ. 1479 ราชวงศ์เหลียวก็ควบคุมอาณาจักรตงตานมาเป็นส่วนหนึ่งของราชวงศ์เหลียว
ในช่วงที่อาณาจักรพัลแฮประสบสภาวะสงครามกับพวกคิตันจนกระทั่งแตกนั้น ทางอาณาจักรชิลลาเองก็เกิดความระส่ำระส่าจากภายในขึ้น มีการลอบปลงพระชนม์กษัตริย์หลายพระองค์เพื่อแย่งชิงอำนาจกัน จุดเริ่มต้นมาจากสมัยที่พระราชินีจินซอง ขึ้นปกครองแผ่นดินมีความอ่อนแอ พวกขุนนางจึงต่างพากันกอบโกยประโยชน์ส่วนตัว บ้านเมืองเต็มไปด้วยโจรผู้ร้ายปล้นชิง ความโกลาหลปั่นป่วนของชิลลาเช่นนี้ทำให้เกิดการแยกตัวออกมาตั้งรัฐอิสระระหว่างกลุ่มขุนนางกลุ่มต่างๆ กันขึ้นจนเกิดเป็นสงครามระหว่างกัน กระทั่งในที่สุด กลุ่มที่เข้มแข็งกว่าก็สามารถทำลายกลุ่มอื่นได้ ที่สุดอาณาจักรชิลลาก็ล่มสลายลงใน พ.ศ. 1478 กลุ่มที่ได้รับชัยชนะจึงเข้ายึดครองเขตอำนาจเดิมของอาณาจักรชิลลาทั้งหมด แล้วตั้งตนเป็นอาณาจักรใหม่บนคาบสมุทรเกาหลีขึ้น คือ ราชวงศ์โครยอ นับเป็นการสิ้นสุดยุคอาณาจักรเหนือใต้ครั้งแรกก่อนที่เกาหลีจะแบ่งออกเป็นอาณาจักรเหนือใต้ครั้งที่ 2 คือ เกาหลีเหนือและเกาหลีใต้ในปัจจุบัน
อาณาจักรพัลแฮ
อาณาจักรพัลแฮ (คริสต์ศักราช 698–926) เป็นอาณาจักรโบราณของเกาหลีที่สถาปนาหลังการล่มสลายของอาณาจักรโกคูรยอ กินพื้นที่ไปถึงตอนใต้ของแมนจูเรีย ดินแดนปรีมอร์สกี และตอนเหนือของคาบสมุทรเกาหลี.
ซิมโฟนีหมายเลข 9 (มาห์เลอร์)
ซิมโฟนีหมายเลข 9 ผลงานประพันธ์ของกุสตาฟ มาห์เลอร์ เป็นซิมโฟนีชิ้นสุดท้ายที่มาห์เลอร์ประพันธ์เสร็จสมบูรณ์ เขียนขึ้นในช่วงปี ค.ศ. 1909-1910 ผลงานชิ้นนี้มักถูกระบุว่าอยู่ในบันไดเสียง ดี เมเจอร์  ตามโทนเสียงในมูฟเมนต์ที่หนึ่ง แม้ว่าจะจบมูฟเมนต์สุดท้ายในบันไดเสียง ดี แฟลต เมเจอร์ ก็ตาม
ซิมโฟนีบทนี้ มีความยาวทั้งสิ้นประมาณ 75 ถึง 85 นาที แบ่งออกเป็นสี่มูฟเมนต์ ได้แก่
มาห์เลอร์ไม่มีโอกาสได้มีส่วนร่วมในการแสดงรอบปฐมทัศน์ซิมโฟนีบทนี้เมื่อวันที่ 26 มิถุนายน ค.ศ. 1912 ที่กรุงเวียนนา เนื่องจากเสียชีวิตเสียก่อน ตั้งแต่ปี ค.ศ. 1911
กีฬาขี่ม้าในโอลิมปิกเยาวชนฤดูร้อน 2018
กีฬาขี่ม้าในโอลิมปิกเยาวชนฤดูร้อน 2018 เป็นการแข่งขันกีฬาขี่ม้าที่จัดขึ้นในเมืองบัวโนสไอเรส, ประเทศอาร์เจนตินา กำหนดแข่งขันระหว่างวันที่ 8-13 ตุลาคม ค.ศ. 2018 โดยได้จัดขึ้นที่ Argentine Equestrian Club
ตารางการแข่งขัน
ตารางข้างล่างนี้เป็นตารางการแข่งขันทั้งหมด 2 รายการ
โรงเรียนอัสสัมชัญระยอง
โรงเรียนอัสสัมชัญระยอง (อังกฤษ: Assumption College Rayong; อักษรย่อ: อสช., ACR) เป็นสถานศึกษาลำดับที่ 9 ของมูลนิธิคณะเซนต์คาเบรียลแห่งประเทศไทย ก่อตั้งด้วยปณิธานของนาย ส่ง เหล่าสุนทร อดีตผู้ว่าราชการจังหวัดระยอง
ประวัติการก่อตั้งโรงเรียน
โรงเรียนอัสสัมชัญระยอง เป็นสถานศึกษาลำดับที่ 9 ของมูลนิธิคณะเซนต์คาเบรียลแห่งประเทศไทย จากคำบอกเล่า และบทความเดิมทำให้ทราบความเป็นมาของโรงเรียนอัสสัมชัญระยองโดยประมาณว่า เมื่อปี พ.ศ. 2506 จังหวัดระยอง มีเพียง 3 อำเภอ 2 กิ่ง คืออำเภอเมืองระยอง อำเภอบ้านค่าย อำเภอแกลง กิ่งอำเภอบ้านฉาง และกิ่งอำเภอวังจันทร์ จากสภาพเขตการปกครองจังหวัดระยองเป็นจังหวัดเล็กอันดับสองของ จังหวัดในภาคตะวันออกของประเทศไทย มีประชากรตอนนั้นประมาณ 300,000 คน ก่อนที่โรงเรียนอัสสัมชัญระยองเปิด 3 ปี ช่วงนั้นเศรษฐกิจ และการศึกษาของจังหวัดระยองยังขาดความเจริญซบเซา ไม่ได้รับการพัฒนาให้เท่าเทียมกับหลาย ๆ จังหวัดที่อยู่ในภาคเดียวกัน ในปีการศึกษา 2506 ซึ่งเป็นปีที่โรงเรียนอัสสัมชัญระยองก่อตั้งขึ้นในจังหวัดนี้ โดยในสมัยนั้น นาย ส่ง เหล่าสุนทร ดำรงตำแหน่งเป็นผู้ว่าราชการจังหวัดระยอง, พันตำรวจเอกสม อุบลศรี ผู้กำกับสถานีตำรวจภูธรจังหวัดระยอง และ พันตำรวจโทฑีฆายุ บุญทียกุล รองผู้กำกับสถานีตำรวจภูธรจังหวัดระยอง ทั้งสองท่านได้เป็นที่ปรึกษาของผู้ว่าฯ ส่ง ซึ่งบุคคลทั้งสามมีส่วนสำคัญต่อการให้กำเนิดโรงเรียนอัสสัมชัญะยองเป็นอย่างยิ่ง โดยท่านมีความมุ่งหวังที่จะสร้างโรงเรียนแห่งใหม่ขึ้น เพราะท่านมองเห็นการศึกษาปัจจุบันของจังหวัดระยองยังล้าหลังอยู่มาก เพื่อให้จังหวัดระยองมีความเจริญเท่าเทียมกับจังหวัดอื่น ๆ จึงมีความปรารถนาที่จะเห็นเยาวชนในจังหวัดระยองมีความตื่นตัวในการศึกษา มีโรงเรียนที่เป็นผู้นำในการศึกษา เพื่อที่จะได้พัฒนาท้องถิ่นของตนให้เจริญก้าวหน้าและด้วย จากนั้นผู้ว่าฯ จึงได้ตัดสินใจสร้างโรงเรียน จึงได้ปรึกษากับข้าราชการหลายท่าน รวมถึงอีกสองท่านที่กล่าวมาข้างต้น ท่านได้บอกความมุ่งหมายและจุดประสงค์ให้ทุกคนทราบ แต่ยังกำลังหาใครที่จะมาบริหารโรงเรียนที่จะสร้างใหม่นี้ได้ดีตามที่ท่านมีความมุ่งหวังไว้ พันตำรวจโทฑีฆายุ ผู้ซึ่งเป็นเป็นอัสสัมชัญชนิก ได้เสนอให้คณะบราเดอร์เซนต์คาเบรียลมาดำเนินกิจการของโรงเรียน จึงเป็นที่พอใจและเห็นชอบกับผู้ว่าฯ เพราะท่านได้ยินถึงกิตติศัพท์ความมีชื่อเสียงของโรงเรียนในคณะนี้มาก่อนแล้ว ท่านจึงได้เริ่มดำเนินการที่จะติดต่อกับคณะภราดาเซนต์คาเบรียล เพื่อที่จะให้มีโรงเรียนอัสสัมชัญในจังหวัดระยองให้ได้ การติดต่อกับคณะเซนต์คาเบรียลนั้นเต็มไปด้วยความยากลำบากมาก เพราะจังหวัดระยองไม่ได้อยู่ในโครงการที่จะก่อตั้งโรงเรียนของคณะ และเป็นจังหวัดที่อยู่ไม่ห่างไกลจากโรงเรียนอัสสัมชัญศรีราชา จังหวัดชลบุรีเท่าไร และเหตุผลที่สำคัญคือ คณะภราดาไม่มีทุนในการก่อสร้างอาคารเรียน ดังนั้นการติดต่อจึงใช้เวลาเกือบ 4 ปี ท่านผู้ว่าฯ เดินทางติดต่อไป ๆ มา ๆ เพื่อติดต่ออยู่หลายครั้ง ก็ประสบความสำเร็จ เมื่อภราดายอห์น เมรี่ อธิการเจ้าคณะแขวงเซนต์คาเบรียลตกลงใจรับเป็นผู้บริหารกิจการของโรงเรียนแห่งใหม่นี้
ที่ดินสร้างโรงเรียน ผู้ว่าฯ ส่ง นัดประชุมที่ปรึกษา ร่วมด้วยนายเขียว โสภณ ศึกษาธิการจังหวัดระยอง ผู้กำกับสม อุบลศรี และพันตำรวจโทฑีฆายุ คณะที่ประชุมเห็นชอบยกป่าสงวนแห่งชาติเพียงส่วนหนึ่งให้เพื่อสร้างโรงเรียน เพราะหาแห่งอื่นไม่ได้ ถึงจะมีที่อื่นที่คิดว่าเหมาะสมกว่าแต่ก็เรียกค่าตอบแทนสูง หรือไม่ก็เรียกร้องสิทธิต่าง ๆ มากมาย สถานที่ที่จะก่อตั้งโรงเรียน ต้องไม่ห่างไกลจากชุมชนจนเกินไป การคมนาคมสะดวกพอสมควร และที่ป่าสงวนเหมาะที่สุด เพราะอยู่ ห่างจากระยองเพียง 6 กิโลเมตร ติดกับถนนสุขุมวิท อยู่ระหว่างหลักกิโลเมตรที่ 216 และที่ 215 เนื้อที่ ทั้งหมดที่ให้ 120 ไร่ แต่ได้แบ่งให้กับโรงเรียนเซนต์โยเซฟ เป็นโรงเรียนหญิงคณะซิสเตอร์เซนต์ปอล เสียส่วนหนึ่ง ภายหลังต่อมาโรงเรียนอัสสัมชัญระยองได้ซื้อที่ดินเพิ่มเติมอีก
ในวันมอบโฉนดที่ดินโรงเรียนให้กับตัวแทนมูลนิธิเซนต์คาเบรียลประธานคือผู้ว่าฯ ส่ง วันนั้น มีแขกผู้มีเกียรติหลายท่านประกอบด้วยข้าราชการชั้นผู้ใหญ่ คณะภราดาจากคณะเซนต์คาเบรียล พ่อค้า และประชาชน จากคำบอกเล่าว่าวันนั้นท่านมีความภาคภูมิใจมากที่มีวันนี้ ท่านได้กล่าวว่ารู้สึกภูมิใจมากในสิ่งที่ท่านได้ฝันไว้ ขณะนี้ผลสำเร็จได้เกิดขึ้นแล้ว ท่านยังให้ความหวังกับชาวจังหวัดระยองต่อไปอีกว่า นักเรียนสำเร็จจากสถาบัน นี้เป็นคนดี มีคุณธรรม จะนำความก้าวหน้าความเจริญมาสู่จังหวัดระยองต่อไปในอนาคต ช่วงแรก ๆ ครูส่วนมากจะพักอยู่ภายในโรงเรียน โดยใช้ห้องเรียนเป็นห้องนอน เนื่องจากการสัญจรไปมายากลำบากมาก ดังได้กล่าวมาแล้วข้างต้น ปี 2506 ทางโรงเรียนได้สร้างบ้านพักครูขึ้นหลังหนึ่งปัจจุบันนี้บริเวณบ้านพักนั้นคือหอประชุมหรือโรงพละ และสร้างสนามบาสเกตบอลอยู่หลังอาคารอัสสัมชัญ ปีการศึกษา 2508 มีนักเรียน 920 คน เปิดเรียน ตั้งแต่ชั้น ป.1 - ม.ศ.2 จึงทำให้อาคารเรียนหลังแรกไม่พอสำหรับนักเรียน แต่ช่วงปี 2507 ทางโรงเรียน ได้สร้างอาคารเรียนชั่วคราวขึ้นหลังหนึ่ง เพื่อใช้เป็นชั้นเรียนให้กับนักเรียนชั้นประถมปีที่ 1 (ใน ปัจจุบันคือสวนหย่อมสำหรับเด็กอนุบาล) ต่อมาได้สร้าง อาคารเพิ่มขึ้นอีก 1 หลังตัวอาคารเป็น 3 ชั้น ขณะที่กำลังก่อสร้างอยู่ เป็นช่วงที่อธิการซีเมออนย้ายไปรับตำแหน่งอธิการโรงเรียนอัสสัมชัญศรีราชา
วิธีปั้นสาวบ้านให้มาเป็นนางเอกของผม
วิธีปั้นสาวบ้านให้มาเป็นนางเอกของผม (冴えないの育てかた (Saenai Hiroin no Sodatekata)) หรือในชื่อสั้น Saekano (冴えカノ) เป็นซีรีส์ไลท์โนเวลภาษาญี่ปุ่นโดย Fumiaki Maruto และภาพโดย Kurehito Misaki Fujimi Shobo เผยแพร่รวม 13 เล่มตั้งแต่กรกฎาคม 2012 ถึงตุลาคม 2017 ภายใต้ Fujimi Fantasia Bunko มีการดัดแปลงเป็นมังงะหนึ่งเล่ม และสอง spin-off และมีการดัดแปลงเป็นอนิเมะโทรทัศน์โดย A-1 Pictures ซึ่งออกอากาศในระหว่างวันที่ 9 มกราคมถึง 27 มีนาคม 2015 ในช่วง noitamina ของ Fuji TV และได้รับการซื้อลิขสิทธิ์จาก Aniplex of America ซีซันที่สองออกอากาศตั้งแต่วันที่ 6 เมษายน 2017 ถึงวันที่ 23 มิถุนายน 2017 ภาพยนตร์อนิเมะโดย CloverWorks มีกำหนดจะเปิดตัวในช่วงไตรมาสที่ 4 ของปี 2019
พล็อต
กล่าวถึง โทโมโยะ อากิ (Tomoyo Aki) หนุ่มโอตาคุ ผู้ที่ตั้งใจจะสร้างผลงานที่เหนือกว่าระดับงานโดจิน (ผลงานที่ผลิตเองโดยไม่ทำภายใต้สังกัดใหญ่ ไม่จำเป็นต้องติดเรทเสมอไป) ทั่วไป โดยหวังจะขอความช่วยเหลือกับเพื่อนสาวลูกครึ่ง ซาวามูระ เสปนเซอร์ เอริริ (Sawamura Spencer Eriri) คุณหนูแสนดีที่เบื้องหลังเถียงกับเขาได้ตลอด และรุ่นพี่สาว คาซึมิงาโอกะ อุทาฮะ (Kasumigaoka Utaha) สาวงามเงียบแต่เป็นคนปากร้าย ทั้งสองสาวได้ปฏิเสธที่จะร่วมงานกับเขา อากิจึงหันไปหา คาโต้ เมกุมิ (Katō Megumi) ที่ไม่ได้มีราศีนางเอกแบบสองคนที่เขารู้จัก อีกทั้งดูจะเรียบง่ายกว่าคาแร็กเตอร์หญิงในเกมด้วยซ้ำ แต่ด้วยความบังเอิญที่เขาได้พบเธอนอกโรงเรียน ทำให้เขารู้สึกว่าเธอน่าจะกลายเป็นนางเอกให้กับงานของเขาได้ในอนาคต จึงพยายามหาวิธีที่จะปั้นเธอให้สมกับเป็นนางเอกให้ได้
เดอะไรติงส์ออนเดอะวอลล์
เดอะไรติงส์ออนเดอะวอลล์ (The Writing's on the Wall) คือสตูดิโออัลบั้มลำดับที่สองของเดสทินีส์ไชลด์ วงดนตรีหญิงล้วนจากสหรัฐอเมริกา ออกวางจำหน่ายโดยโคลัมเบียเรเคิดส์ เมื่อวันที่ 27 กรกฎาคม พ.ศ. 2542 ในสหรัฐอเมริกา
อัลบั้มนี้เปิดตัวอยู่ที่อันดับที่ 6 ในชาร์ต บิลบอร์ด 200 ซึ่งขึ้นไปในชาร์ตเมื่อวันที่ 14 สิงหาคม พ.ศ. 2542 ด้วยยอดจำหน่าย 132,000 หน่วยในสัปดาห์แรก ต่อมาได้ติดอันดับที่ 5 เมื่อวันที่ 6 พฤษภาคม พ.ศ. 2543 และอัลบั้มนี้ได้รับการเสนอชื่อเข้ารับรางวัลแกรมมี 5 รางวัล นั่นคือ การร้องเพลงแนวอาร์แอนด์บีคู่หรือกลุ่มยอดเยี่ยม (สองรางวัล), เพลงแนวอาร์แอนด์บียอดเยี่ยม, อัลบั้มเพลงแนวอาร์แอนด์บียอดเยี่ยม, และเพลงแห่งปี เดอะไรติงส์ออนเดอะวอลได้มีระดับยอดขาย 9x แพลตินัม จัดโดยRIAA เมื่อวันที่ 6 พฤศจิกายน พ.ศ. 2544
กองทัพสิงคโปร์
กองทัพสิงคโปร์ (Angkatan Tentera Malaysia-SAF,Angkatan Bersenjata Singapura-ABS, จีน: 新加坡武装部队;) เป็นกองทัพในสังกัดกระทรวงกลาโหม โดยกองทัพสิงคโปร์นั้น ประกอบไปด้วยสามเหล่าทัพ คือ กองทัพบก กองทัพเรือ และกองทัพอากาศ ซึ่งมีหน้าที่ปกป้องผลประโยชน์ของอำนาจอธิปไตย และบูรณภาพดินแดนของสิงคโปร์จากภัยคุกคามภายนอก
ประวัติ
ในช่วง สงครามโลกครั้งที่สอง SSVF ได้มีส่วนร่วมในการรบของสิงคโปร์ แต่ส่วนใหญ่ของสมาชิกถูกจับเมื่อ 15 กุมภาพันธ์ ค.ศ. 1942 เมื่อที่ตั้งของพวกเขาถูกบุกโจมตี ภายหลังสิ้นสุดสงคราม SSVF ก็ได้ถูกรื้อฟื้นขึ้นมาอีกครั้งในปี ค.ศ. 1948 แต่ SVA กลับเริ่มถูกรวมเข้ากับ กองกำลังทหารสิงคโปร์ (SMF)  ซึ่งภายหลังก็ได้มีการยุบ SSVF ลงในปี ค.ศ. 1954 จนกระทั่งในปี ค.ศ. 1961 กองกำลังทหารสิงคโปร์ ก็ได้กลายมาเป็น กองทัพสิงคโปร์
อาวุธประจำกาย
รถถังแบบ
อาวุธประจำหน่วย
รถถัง/ยานเกราะ รถถังแบบ Leoprad 2 รถถังหลัก
ทางหลวงแผ่นดินหมายเลข 117
ประวัติ
ทางหลวงแผ่นดินหมายเลข 117 ในช่วงนครสวรรค์ถึงพิษณุโลก สัญญาก่อสร้างเริ่มตั้งแต่วันที่ 17 พฤษภาคม พ.ศ. 2521 ใช้เวลาก่อสร้างทั้งหมด 47 เดือนจนแล้วเสร็จ และเปิดใช้งานในวันที่ 26 เมษายน พ.ศ. 2525 โดยมีระยะทางรวมทั้งสิ้น 131 กิโลเมตร แต่เดิมเป็นเส้นทางลาดยางขนาด 2 ช่องจราจร (ปัจจุบันเป็นถนนฝั่งขาเข้าจังหวัดพิษณุโลก) และได้รับการขยายเป็น 4 ช่องจราจร ทิศทางละ 2 ช่องจราจรตลอดเส้นทางในปี พ.ศ. 2545–2547 โดยมีบางช่วงในจังหวัดพิษณุโลกมีการขยายการจราจรถึง 12 ช่องจราจร โดยเป็นช่องทางหลัก ทิศทางละ 4 ช่องจราจร และช่องทางคู่ขนาน ทิศทางละ 2 ช่องจราจร (ช่วงหน้ามหาวิทยาลัยนเรศวร ตำบลท่าโพธิ์ อำเภอเมืองพิษณุโลก จังหวัดพิษณุโลก) สำหรับช่วงที่เหลือมีการรวมสายทางทางหลวงหมายเลข 1325 และ 1104 ในช่วงอำเภอเมืองพิษณุโลกถึงอำเภอเมืองอุตรดิตถ์ และ ทางหลวงแผ่นดินหมายเลข 1047 ในช่วงอำเภอเมืองอุตรดิตถ์ถึงอำเภอบ้านโคก เป็นถนนขนาด 2 ช่องจราจรตลอดสาย
รายละเอียดของเส้นทาง
ทางหลวงสายนี้เริ่มต้นที่สามแยกมาตุลี ซึ่งแยกมาจากถนนพหลโยธินในเขตเทศบาลนครนครสวรรค์ อำเภอเมืองนครสวรรค์ จังหวัดนครสวรรค์ ไปตามทิศเหนือ ซึ่งถนนสายนี้ในเขตเทศบาลนครนครสวรรค์ มีชื่อว่า ถนนรังสิโยทัย ผ่านอำเภอเก้าเลี้ยวและอำเภอบรรพตพิสัย จังหวัดนครสวรรค์ จากนั้นเข้าสู่เขตจังหวัดพิจิตร ผ่านสี่แยกโพธิ์ไทรงาม ซึ่งตัดกับทางหลวงแผ่นดินหมายเลข 1067 (ทางแยกเข้าอำเภอโพทะเล) และทางหลวงแผ่นดินหมายเลข 1073 (ทางแยกเข้าอำเภอบรรพตพิสัย) จากนั้นจึงผ่านอำเภอบึงนาราง อำเภอโพธิ์ประทับช้าง และอำเภอสามง่าม ก่อนตัดผ่านสี่แยกปลวกสูง (ตัดกับทางหลวงแผ่นดินหมายเลข 115 สายกำแพงเพชร-พิจิตร) ที่ อำเภอวชิรบารมี จังหวัดพิจิตร
จากนั้นตัดผ่านอำเภอวชิรบารมี จังหวัดพิจิตร และเข้าสู่จังหวัดพิษณุโลกในเขตอำเภอบางระกำ จากนั้นจึงเข้าสู่อำเภอเมืองพิษณุโลก ผ่านสี่แยกหนองอ้อ (ถนนวงแหวนรอบเมืองพิษณุโลกด้านทิศใต้) สามแยกเอ็กซ-เรย์ (ถนนวงแหวนรอบเมืองพิษณุโลกด้านทิศเหนือ)สามแยกต้นหว้า (ทางหลวงแผ่นดินหมายเลข 1058 ทางเข้าเมืองพิษณุโลก) และสิ้นสุดที่สี่แยกบ้านคลองในเขตเทศบาลนครพิษณุโลก อำเภอเมืองพิษณุโลก จังหวัดพิษณุโลก โดยตัดกับถนนสิงหวัฒน์ (ทางหลวงแผ่นดินหมายเลข 12) ชื่อเรียกถนนตั้งแต่แยกเอ็กซ-เรย์จนถึงสี่แยกบ้านคลองมีชื่อว่า ถนนสีหราชเดโชชัย
ทางหลวงแผ่นดินหมายเลข 117 จะแยกขวาจากทางหลวงหมายเลข 12 (ถนนสิงหวัฒน์) อีกครั้งหนึ่งที่บ้านคลองเมม อำเภอพรหมพิราม ไปยังเขื่อนนเรศวร ตำบลหนองแขม ผ่านตำบลมะต้อง ตำบลศรีภิรมย์ อำเภอพรมพิราม จังหวัดพิษณุโลก ก่อนเข้าสู่ตำบลพญาแมน คำบลท่ามะเฟือง ตำบลคอรุม ตำบลไร่อ้อย ตำบลบ้านดารา ตำบลท่าสัก อำเภอพิชัย ตำบลหาดสองแคว ตำบลวังแดง อำเภอตรอน คำบลวังกะพี้ ตำบลบ้านเกาะ และบรรจบกับทางหลวงแผ่นดินหมายเลข 102 (ถนนบรมอาสน์) ที่บ้านคลองห้วยไผ่ ตำบลท่าอิฐ อำเภอเมืองอุตรดิตถ์ ก่อนที่จะเป็นทางหลวงแผ่นดินร่วมไปบรรจบกับทางหลวงแผ่นดินหมายเลข 11 (พิษณุโลก - เด่นชัย) ที่สี่แยกอุตรดิตถ์ ตำบลป่าเซ่า อำเภอเมืองอุตรดิตถ์ และเลี้ยวขวาไปยังสี่แยกป่าขนุน
จากนั้นทางหลวงแผ่นดินหมายเลข 117 จะแยกขวาที่สี่แยกป่าขนุน ผ่านตำบลน้ำพี้ ตำบลผักขวง อำเภอทองแสนขัน บรรจบกับทางหลวงจังหวัดหมายเลข 1214 (บ้านแก่ง - บ้านวังผาชัน) ที่ตำบลน้ำไคร้ ตำบลแสนตอ วนอุทยานสักใหญ่ บรรจบกับทางหลวงจังหวัดหมายเลข 1146 (บ้านปากปาด - บ้านห้วยหูด) และที่ว่าการอำเภอน้ำปาด ตำบลบ้านฝาย และตำบลเด่นเหล็ก อำเภอน้ำปาด บ้านเสี้ยว ที่ว่าการอำเภอฟากท่า ตำบลฟากท่า อำเภอฟากท่า ตำบลม่วงเจ็ดต้น อำเภอบ้านโคก สิ้นสุดระยะทางที่สามแยกทางหลวงจังหวัดหมายเลข 1241 (บ้านม่วงเจ็ดต้น - บ้านปางไฮ) ตำบลบ่อเบี้ย และทางหลวงจังหวัดหมายเลข 1268 (บ้านม่วงเจ็ดต้น - อำเภอนาแห้ว) จังหวัดเลย
ที่ตำบลม่วงเจ็ดต้น อำเภอบ้านโคกแห่งนี้ ยังมีถนนไปยังจุดผ่านแดนถาวรภูดู่ระหว่างประเทศไทยกับประเทศลาวอีกด้วย
ปัญหาสิ่งแวดล้อมในประเทศจีน
ประเทศจีนมีปัญหาสิ่งแวดล้อมอยู่หลายด้าน ซึ่งส่งผลกระทบต่อสภาพแวดล้อมทางชีวกายภาพอย่างรุนแรงเช่นเดียวกับสุขภาพของมนุษย์ การทำให้เป็นอุตสาหกรรมอย่างรวดเร็วตลอดจนการกำกับดูแลด้านสิ่งแวดล้อมที่หละหลวมได้ส่งผลให้เกิดปัญหา โดยโธมัส วี ฮาร์วูด ที่สาม ได้กล่าวว่า มี 16 เมืองที่มีมลพิษเป็นอย่างมาก จากที่มีอยู่ทั้งหมด 20 เมืองในประเทศจีน  รัฐบาลจีนรับทราบถึงปัญหาที่เกิดขึ้นและทำการตอบสนองต่าง ๆ ส่งผลให้มีการปรับปรุงในบางส่วน แต่การตอบสนองดังกล่าวได้รับการวิพากษ์วิจารณ์ว่าทำได้ไม่เพียงพอ ส่วนปี ค.ศ. 2012 ได้มีการเคลื่อนไหวของประชาชนเพิ่มขึ้นในเรื่องการตัดสินใจของรัฐบาล ที่ได้รับการมองว่าเป็นการสร้างความเสียหายต่อสิ่งแวดล้อม และเจ้าหน้าที่พรรคคอมมิวนิสต์ที่เกษียณแล้วได้เผยว่ามีผู้ทำการประท้วงด้านสิ่งแวดล้อมมากกว่า 50,000 รายในประเทศจีนเมื่อช่วงปี ค.ศ. 2012
นโยบายด้านสิ่งแวดล้อม
ศูนย์กลางเพื่อความก้าวหน้าของอเมริกา ได้อธิบายถึงนโยบายด้านสิ่งแวดล้อมของจีนว่า เป็นแบบเดียวกับของสหรัฐอเมริกาในช่วงก่อนปี ค.ศ. 1970 กล่าวคือ กฎระเบียบของรัฐบาลกลางมีความเข้มงวดและเป็นธรรม แต่การตรวจสอบที่เกิดขึ้นจริงและการบังคับใช้ส่วนใหญ่ จะดำเนินการโดยรัฐบาลท้องถิ่นที่มีความสนใจต่อการเติบโตทางเศรษฐกิจ นอกจากนี้ เนื่องจากการดำเนินการที่เข้มงวดที่ไม่ใช่ระบบประชาธิปไตยของจีน ส่งผลให้การทำงานด้านสิ่งแวดล้อมของกลุ่มที่ไม่ใช่ภาครัฐ เช่น นักกฎหมาย, นักข่าว และองค์กรที่ไม่ใช่ภาครัฐ ต่างได้รับการขัดขวางอย่างหนัก
โจโจ้ ล่าข้ามศตวรรษ (ซีรีส์อนิเมะโทรทัศน์)
โจโจ้ ล่าข้ามศตวรรษ หรือ JoJo's Bizarre Adventure: The Animation เป็นซีรีส์อนิเมะโทรทัศน์ผลิตโดยสตูดิโอเดวิด โปรดักชั่น อิงจากเนื้อเรื่องในซีรีส์หนังสือการ์ตูนชื่อเรื่องเดียวกัน ผลงานของฮิโรฮิโกะ อารากิ  ซีรีส์บอกเล่าเรื่องราวการผจญภัยของตระกูลโจสตาร์จากรุ่นสู่รุ่น ตั้งแต่ช่วงปลายศตวรรษที่ 19 จนถึงสมัยใหม่ ซีรีส์ออกอากาศทางช่อง Tokyo MX จากนั้นจึงเผยแพร่ทาง JNN 4 สถานี, BS11 และ Animax
โรงเรียนแจ้ห่มวิทยา
โรงเรียนแจ้ห่มวิทยา เป็นโรงเรียนรัฐบาลในอำเภอแจ้ห่ม จังหวัดลำปาง ตั้งขึ้นเมื่อปี พ.ศ. 2505 ณ บริเวณโรงเรียนบ้านใหม่ผ้าขาว ต่อมา พ.ศ. 2515 ได้ย้ายไปอยู่มาสร้างใหม่บริเวณหนองห้า ถนนแจ้ห่ม - วังเหนือ เมื่อ 13 กรกฎาคม 2515 โดยถือเอาวันนี้เป็นวันสถาปนาโรงเรียน
โจโจ้ ล่าข้ามศตวรรษ (ซีรีส์อนิเมะโทรทัศน์)
โครงเรื่อง
โจโจ้ ล่าข้ามศตวรรษ บอกเล่าเรื่องราวของตระกูลโจสตาร์ สมาชิกหลายคนในตระกูลนี้ได้พบว่าตนมีชะตาที่จะต้องต่อสู้กับศัตรูที่มีพลังเหนือธรรมชาติโดยใช้พลังอันเป็นความสามารถที่ตนครอบครอง เรื่องราวถูกแบ่งเป็นภาค ๆ ที่มีเนื้อเรื่องเป็นเอกเทศจากกัน สมาชิกแต่ละคนของตระกูลโจสตาร์มีชื่อซึ่งสามารถเรียกสั้น ๆ ได้ว่า "โจโจ้"
โรงเรียนแจ้ห่มวิทยา
ประวัติ
โรงเรียนแจ้ห่มวิทยา ได้รับการอนุมัติให้จัดตั้งเมื่อวันที่ 17 กฤษฎาคม 2505 ในที่ดินป่าสงวน บ้านใหม่ผ้าขาว หมู่ที่ 3 ตำบลวิเชตนคร อำเภอแจ้ห่ม จังหวัดลำปาง ซึ่งอยู่ห่างจากตัวอำเภอประมาณ 2 กิโลเมตร ในเนื้อที่ 6 ไร่ และได้ย้ายมาสถานที่ตั้งปัจจุบัน เมื่อวันที่ 13 กรกฎาคม 2515 โดยตั้งอยู่เลขที่ 371 บ้านวังสัก หมุ่ที่ 10 จดถนนลำปาง-แจ้ห่ม-วังเหนือ ระหว่างกิโลเมตรที่ 55 – 56 ตำบลแจ้ห่ม อำเภอแจ้ห่ม จังหวัดลำปาง
โจโจ้ ล่าข้ามศตวรรษ (ซีรีส์อนิเมะโทรทัศน์)
สายลมทองคำ
โจโจ้ ล่าข้ามศตวรรษ: สายลมทองคำ เริ่มออกอากาศเมื่อวันที่ 5 ตุลาคม พ.ศ. 2561 เป็นเรื่องราวของโจรูโน่ โจบาน่า ตัวละครเอกในภาคที่ห้าของโจโจ้ ล่าข้ามศตวรรษ ซีรีส์มีกำหนดจะออกอากาศทั้งหมด 39 ตอน
โรงเรียนแจ้ห่มวิทยา
ประวัติ
โรงเรียนแจ้ห่มวิทยา มีเนื้อที่ 437 ไร่ 2 งาน (กว้าง 800 เมตร ยาว 1,000 เมตร) มีอาณาเขต ทิศเหนือและทิศตะวันออกจดบริเวณเนื้อที่ป่าสงวนแห่งชาติ ทิศใต้จดถนนสายแจ้ห่ม-ปงคอบ ทิศตะวันตก จดถนนลำปาง-แจ้ห่ม-วังเหนือ
ภารทวาชสูตร
ภารทวาชสูตร (บาลี: ภารทฺวาชสุตฺตํ) เป็นพระสูตรหนึ่งในหมวดสฬายตนวรรค, สังยุตตนิกาย ในพระสุตตันตปิฎก ของพระไตรปิฎก ว่าด้วยการสำรวมอินทรีย์จากการกามราคะ โดยผู้ซักถามแนวทางแห่งการสำรวมกาย วาจาใจ จากกามราคะคือพระเจ้าอุเทน แห่งนครโกสัมพี ส่วนผู้ตอบคำถามแนวทางการสำรวมอินทรีย์ คือ พระปิณโฑลภารทวาชเถระ ผู้เป็นเอตทัคคะบันลือสีหนาท
ที่มา
ในอรรถกถาสารัตถปกาสินี ระบุว่า พระเถระและพระราชาพบปะกันที่อุทกัฏฐาน พระราชอุทยานของพระเจ้าอุเทน บ้างก็เรียกอุทยานนี้ว่า อุทกวัน ซึ่งขณะนั้นพระเถระจำพรรษาอยู่ที่วัดโฆสิตาราม ใกล้พระนครโกสัมพี และมักจะไปพำนักในอุทยานอยู่เป็นประจำ ก่อนหน้านี้ พระเถระไปพักอยู่ที่อุทยาน ประจวบเหมาะกับที่พระเจ้าอุเทนและนางสนมกำนัลเล่นบันเทิงกันในสวนพอดี แต่ครั้นนางสนมกำนัลเห็นพระเถระก็พากันมากราบไว้บูชา ท่านจึงสอนธรรมให้ แต่เมื่อพระราชาตื่นบรรทมทราบว่านางในไปสักการะพระอรหันต์เจาก็ทรงพิโรธ หมายจะโยนรังมดแดงเข้าใส่ท่าน แต่กลับมาถูกพระวรกายเสียเอง พระปิณโฑลภารทวาชเถระเห็นดังนั้นจึงเหาะเดินจากไป พระราชารู้สึกสำนึกในความผิดบาป จึงสั่งให้คนเฝ้าอุทยานคอยกราบทูล หากพระเถระที่นี่อีกครั้ง
อีก 2 - 3 วันต่อมาพระเถระมาพักที่อุทยานอีก พระเจ้าอุเทนจึงเสด็จโดยลำพังพร้อมดั้วยอำมาตย์ผู้ลือนามไป "ครั้นผ่านการสนทนาปราศรัยพอให้ระลึกถึงกันแล้ว จึงประทับนั่ง ณ ที่ควรส่วนข้างหนึ่งครั้นแล้ว ได้ตรัสถามท่านพระบิณโฑลภารทวาชะ"
เนื้อหา
เนื้อหาของพระสูตรเกี่ยวกับการถามตอบคำถามว่าด้วยการระงับกามราคะ โดยเฉพาะอย่างยิ่งในหมู่พระภิกษุสงฆ์ที่ยังหนุ่มแน่น จะมีวิธีต่อสู้กับกามราคะที่เกี่ยวเนื่องกับสตรีอย่างไร คำถามของพระเจ้าอุเทนมี 3 คำถาม ส่วนคำตอบทั้ง 3 ของพระปิณโฑลภารทวาชเถระก็แสดงถึงระดับอินทรีย์ของผู้ที่มุ่งปรารถนาจะระงับกามราคะทั้ง 3 ระดับ โดย ซึ่งพระอรหันต์ได้อ้างจากพระพุทธพจน์อีกทอดหนึ่ง (เตน ภควตา ชานตา ปสฺสตา อรหตา สมฺมาสมฺพุเทฺธน)
คำถามแรกพระเจ้าอุเทน ถามถึงเหตุที่ภิกษุหนุ่มประพฤติพรหมจรรย์ อยู่ได้นาน ซึ่งพระปิณโฑลภารทวาชะตอบตามที่พระพุทธองค์สอน คือ ให้ตั้งจิตว่าเป็น มารดาในหญิงปูนมารดา จงตั้งจิตว่าเป็นพี่สาวน้องสาว ในหญิงปูนพี่สาว น้องสาว จงตั้งจิตว่าเป็นธิดา ให้หญิงปูนธิดา หมายความว่า หากพบสตรีในวัยต่างๆ ให้คิดเสียว่า เป็นแม่บ้าง พี่สาวน้องสาว หรือลุกสาวบ้าง แล้วกำหนัดจะสิ้นไป
คำถามที่สอง พระเจ้าอุเทนยังกงัขาว่า หากตั้งจิตว่าสตรีเป็นฐาติของตนแล้วยังไม่สำเร็จ เพราะ "จิตเป็นธรรมชาติโลเลบางคราวธรรมคือ ความโลภทั้งหลาย ย่อมเกิดขึ้นในเหล่าสตรีปูนมารดาก็มี ปูนพี่สาวน้องสาวก็มี ปูนธิดาก็มี" หากเป็นเช่นนั้น ควรจะทำเช่นไรในการตัดกามตัณหา ซึ่งพระเถระตอบว่า ให้พิจารณาอาการ 32 คือ พิจารณาว่าร่างกายนี้ประกอบไปด้วย ผม ขนเล็บ ฟัน หนัง เนื้อ ฯลฯ (อตฺถิ อิมสฺมิ กาเย เกสา โลมา นขา ทนฺตา ตโจ) เป็นต้น หากพิจารณาดังนี้ จะเป็นเหตุที่ภิกษุหนุ่มประพฤติพรหมจรรย์อยู่ได้นาน
คำถามที่สาม นั้นพระเจ้าอุเทนยังกังขาว่า หากภิกษุที่นังไม่ได้รับอบอรบกาย ศีล หรือจิต ปัญญา เป็นต้น จำทำเช่นไร หากพิจารณาอาการ 32 แล้วไม่เป็นผล พระเถระตอบว่า ต้องคุ้มครองทวารในอินทรีย์ คือ ตา หู จมูก ลิ้น สัมผัส และธรรมารมณ์ ทั้งหลาย เป็นเหตุที่ภิกษุหนุ่มประพฤติพรหมจรรย์อยู่ได้นาน
เมื่อพระเถระตอบปุจฉาทั้ง 3 ข้อแล้ว พระเจ้าอุเทนทรงอุทานด้วยความอัศจรรย์ สรรเสริญพระพุทธ พระธรรม พระสงฆ์เป็นอันมาก และชื่นชมว่า คำชี้แจงของพระเถระแจ่มแจ้งยิ่งนัก "เปรียบเหมือนหงายของที่คว่ำ เปิดของที่ปิด บอกทางแก่คนหลงทาง หรือตามประทีปไว้ในที่มืด" ครั้นแล้วพระเจ้าอุทานก็ประกาศพระองค์เป็นอุบาสก ขอเข้าถึงพระรัตนตรัย "เป็นที่พึ่งจนตลอดชีวิต"
ตัวบท
ภารทวาชสูตร (บาลี) ภารทวาชสูตร
ภารทวาชสูตร (แปลไทย) ภารทวาชสูตร
ยอดหญิงตำนานศิลป์ ซินยุนบก
ยอดหญิงตำนานศิลป์ ซินยุนบก (바람의 화원; Painter of Wind) เป็นละครอิงประวัติศาสตร์จาก ประเทศเกาหลีใต้ ออกอากาศทางสถานีโทรทัศน์ SBS และในประเทศไทยออกอากาศทาง ช่อง 3 ทุกวันเสาร์-อาทิตย์ เวลา 17.45-19.45 น. ออกอากาศครั้งแรกเมื่อวันที่ 17 ตุลาคม พ.ศ. 2552 และออกอากาศซ้ำทุกวันจันทร์ - ศุกร์ เวลา 02.30 - 03.25 น. เริ่ม 20 กันยายน 2555 นำแสดงโดย มุน กึนยอง
เรื่องย่อ
ปี ค.ศ. 1766 คังโซฮังจิตกรอาวุโสแห่งหอจิตกรแคว้นโชซอนได้รับพระบัญชาลับจากพระราชนัดดา (พระเจ้าจองโจ)ให้วาดภาพอาลัยองค์รัชทายาทซาโด ผู้เป็นพระบิดา ในช่วงเวลาที่วาดภาพอยู่นั้น จู่ ๆ คังโซฮังก็เสียชีวิต ซอจินและภรรยาแห่งหอบัณฑิตพากันสืบหาสาเหตุการตายของคังโซฮัง แต่แล้วทั้งสองก็ต้องตายอย่างอนาถ ลูกสาวของซอจินไม่มีเบาะแสว่าอยู่ที่ใด คิมฮงโดแห่งหอจิตกรพบว่าซอจินสหายรักเสียชีวิต หลังจากที่คิมฮงโดสืบหาความจริงแล้วก็พบแต่เพียงภาพวาดที่ไร้ใบหน้าผืนหนึ่ง เท่านั้น นอกนั้นก็ไม่พบเบาะแสอื่นแต่อย่างใด
สิบปีต่อมา คิมฮงโดเป็นกำลังหลักที่ประสิทธิ์ประสาทวิชาให้แก่ศิษย์ใหม่หอจิตกร ทุกปีคิมฮงโดมีความใฝ่ฝันที่จะได้พบคนรุ่นใหม่ที่มีความสามารถ ปีนี้เป็นอีกปีหนึ่งที่ศิษย์ใหม่ดูฝีมือธรรมดาและได้สร้างความผิดหวังให้ คิมฮงโดเป็นอันมาก แต่แล้วเมื่อคิมฮงโดได้เห็นภาพวาดฝีมือของซินยุนบกน้องชายของซินยอนบก ก็เห็นความโดดเด่นกว่าศิษย์คนอื่น จนเป็นที่จับตามองของคิมฮงโด
เนื่องจากซินยุนบกมีพฤติกรรมและแนวทางการวาดภาพ ซึ่งผิดแผกไปจากธรรมเนียมหอจิตกร ทำให้ ซินยุนบกเป็นที่รังเกียจของทุกคนในหอจิตกร แต่มีเพียงคิมฮงโดเท่านั้นที่ ประจักษ์ในความสามารถของซินยุนบก จากมรสุมมากมาย ในที่สุดซินยุนบกก็กลายเป็นจิตกรเต็มตัวของหอจิตกร แต่ถึงกระนั้นซินยุนบกก็ไม่มีงานใด ๆ ทำ ถึงอย่างไรก็ตามก็ยังมีอีกคนหนึ่งซึ่งชื่นชมความสามารถของซินยุนบก คนที่ว่านั้นก็คือพระเจ้าจองโจนั่นเอง
ในช่วงแรกที่พระเจ้าจองโจขึ้นครองราชย์นั้น พระองค์ทรงมีพระราชดำริปฏิรูป การปกครองครั้งยิ่งใหญ่ แต่กลับถูกขุนนางใหญ่ในราชสำนักพากันขัดขวาง บรรดาขุนนางใหญ่ต่างพากันตัดขาดความสัมพันธ์ของพระเจ้าจองโจและพสกนิกรที่มี ต่อกัน พระเจ้าจองโจทรงมีรับสั่งให้คิมฮงโดและซินยุนบกมาเข้าเฝ้า จากนั้นพระองค์ก็ทรงตั้งหัวข้อให้คนทั้งสองวาดภาพ ทั้งคิมฮงโดและซินยุนบกต่างแสดงความสามารถออกมาอย่างเต็มที่ คิมฮงโดพบว่าตนเกิดความรู้สึกที่ดีเป็น พิเศษต่อซินยุนบกจิตกรหนุ่มอย่างบอกไม่ถูก เรื่องนี้สร้างความว้าวุ่นใจให้คิมฮงโดเป็นอันมาก พระเจ้าจองโจทรงเข้าพระทัยถึงชีวิตความเป็นอยู่ของพสกนิกรจากภาพวาดของคิมฮง โดและซินยุนบก พระองค์ทรงปฏิรูปการปกครองครั้งใหญ่ บรรดาขุนนางใหญ่วิตกกังวลเกรงว่าจะกระทบ กระเทือนต่อฐานะของพวกตน จึงได้พากันคัดค้านและหาทางกำจัดคิมฮงโดและซินยุนบก ซึ่งวาดภาพแสดงถึงความทุกข์ยากของพสกนิกรทูลถวายต่อพระเจ้าจองโจ ทั้งที่ซินยุนบกได้รับการปกป้องจากพระเจ้าจองโจและคิมฮงโด แต่แล้วก็ต้องถูกขับไล่จากหอจิตกร ทำให้ชีวิตจิตกรของซินยุนบกต้องจบสิ้นลง คิมฮงโดใช้เวลานี้ยุติความสับสนว้าวุ่นใจที่มีต่อซินยุนบก
พระเจ้าจองโจทรงรับสั่งลับให้คิมฮงโดและซินยุนบกเข้าเฝ้า พระองค์ทรงมอบภารกิจลับให้คนทั้งสองเสาะหาภาพวาดอาลัยองค์รัชทายาทซึ่งเขียน ขึ้นโดยคังโซฮังเมื่อสิบปีก่อน คิมฮงโดและซินยุนบกต้องเผชิญต่อแผนการอันชั่วร้ายและการคุกคามจากพระอัยยิกา จองซุนและพวกซึ่งประทุษร้ายต่อองค์รัชทายาท ในที่สุดทั้งสองไม่เพียงค้นพบภาพวาดอาลัยองค์รัชทายาท ทั้งยังพบสาเหตุการตายที่แท้จริงของซอจินอีกด้วย ในช่วงเวลาที่คิมฮงโดและซินยุนบกปฏิบัติภารกิจร่วมกัน คิมฮงโดก็ตระหนักดีว่าตนหลงรักซินยุนบกเสียแล้ว แต่ความรักชนิดนี้กลับเป็นความรักที่ไร้ความหวัง เมื่อเป็นเช่นนี้คิมฮงโดจึงตัดสินใจไปจากซินยุนบก
แต่แล้วความจริงกลับเป็นสิ่งที่คาดคิดไม่ถึง ที่แท้ซินยุนบกเป็นหญิง!!! นางต้องการสืบหาสาเหตุการตายของซอจิน พ่อของนางจึงได้ปลอมตัวเป็นชายแฝงตัวเข้าไปในหอจิตกร
เสาร์ซาวเอ็ด
เสาร์ซาวเอ็ด (แปลตรงตัว: เสาร์ยี่สิบเอ็ด) เป็นเหตุการณ์ความรุนแรงต่อกลุ่มบุคคลที่มีความหลากหลายทางเพศในประเทศไทยโดยมีเป้าหมายเพื่อยังยั้งการจัดงานพาเหรดเกย์ไพรด์ในอำเภอเมือง จังหวัดเชียงใหม่ เมื่อวันที่ 21 กุมภาพันธ์ พ.ศ. 2552 มีการเรียกขานว่าเป็นเหตุการณ์สำคัญในประวัติศาสตร์ของกลุ่มบุคคลที่มีความหลากหลายทางเพศในประเทศไทย และมีการเปรียบเทียบเหตุการณ์นี้กับเหตุจลาจลสโตนวอลล์ในสหรัฐ นอกจากนี้วันที่ 21 กุมภาพันธ์ ได้มีการกำหนดเป็น วันยุติความรุนแรงต่อผู้มีความหลากหลายทางเพศในประเทศไทย เพื่อระลึกถึงเหตุการณ์นี้
กิจกรรมเกย์พาเรดนี้มีกำหนดการจัดขึ้นโดยกลุ่มองค์กรด้านความหลากหลายทางเพศ 22 องค์กร โดยจะเคลื่อนขบวนออกจากบริเวณวัดอุปคุต พุทธสถานเชียงใหม่ ไปตามถนนช้างคลาน ผ่านเชียงใหม่ไนท์บาซาร์ ในเวลา 18.00 น. ของวันที่ 21 กุมภาพันธ์ พ.ศ. 2552 อย่างไรก็ตาม หลังการประกาศประชาสัมพันธ์การจัดงาน ได้มีกลุ่มคนต่าง ๆ รวมถึงกลุ่มที่ทำกิจกรรมเกี่ยวกับความหลากหลายทางเพศ เช่น กลุ่มเชียงใหม่อารยะ, กลุ่มเกย์การเมืองไทย, เรนโบว์ดรีม, ผู้หญิงไม่แท้ของล้านนา และ บ้านสีม่วง โดยมีนที ธีระโรจนพงษ์ นักกิจกรรมการเมืองและความหลากหลายทางเพศอนุรักษนิยม เลขานุการของกลุ่มเชียงใหม่อารยะ เป็นแกนนำ ได้รวมตัวกันร้องเรียนต่อหน่วยงานราชการต่าง ๆ จังหวัดให้ยุติกิจกรรมดังกล่าว โดยให้เหตุผลว่าเป็นการทำให้วัฒนธรรมล้านนาถูกมองในแง่ลบ, นำไปสู่การเลียนแบบโดยเยาวชน และเป็นการจัดกิจกรรมที่ต้องเสียวัฒนธรรมของเชียงใหม่เพื่อเอื้อผลประโยชน์ตน ซึ่งหน่วยราชการ, เจ้าดวงเดือน ณ เชียงใหม่, ผู้ว่าราชการจังหวัดเชียงใหม่ และผู้อำนวยการสำนักงานวัฒนธรรมจังหวัดเชียงใหม่ได้ออกมาแสดงท่าทีเห็นด้วยต่อการยกเลิกกิจกรรมด้วยเหตุผลคือเป็นการ “ไม่เหมาะสมและขัดต่อวัฒนธรรมเชียงใหม่” นอกจากนี้สื่อท้องถิ่น เช่น หนังสือพิมพ์เชียงใหม่นิวส์และสถานีวิทยุท้องถิ่นได้เผยแพร่ข้อความสร้างความเกลียดชังต่อกลุ่มผู้มีความหลากหลายทางเพศ รวมทั้งปลุกระดมมวลชนให้เข้าปั่นป่วนกิจกรรมและขว้างปาสิ่งของใส่ขบวน
ในวันจัดงาน วันที่ 21 กุมภาพันธ์ ผู้เข้าร่วมกิจกรรมได้รวมตัวกันที่วัดอุปคุต พุทธสถานเมืองเชียงใหม่ เพื่อเตรียมตัวเริ่มเดินขบวน ในเวลาราว 16:00 น. ได้มีกลุ่มที่อ้างตนว่าเป็นคนเสื้อแดงเชียงใหม่ภายใต้ชื่อ กลุ่มฮักเชียงใหม่ 51 ซึ่งติดอาวุธ สื่อต่าง ๆ ได้รายงานว่ามีจำนวน “พันคน” เข้าปิดล้อมบริเวณพุทธสถานด้วยรถบรรทุก, เครื่องขยายเสียง, ป้ายต่อต้าน กักไม่ให้ผู้ร่วมงานไพรด์เริ่มเดินขบวนได้ ระหว่างการปิดล้อมนั้นกลุ่มฮักเชียงใหม่ 51 ได้มีการใช้คำหยาบคายต่อผู้เข้าร่วมกิจกรรม, มีการขว้างปาวัตถุ ก้อนหิน และเศษอาหาร ใส่ผู้จัดงานจนได้รับบาดเจ็บ ต่อมาได้มีเจ้าหน้าที่ตำรวจ 100 นาย เข้าสังเกตการณ์เหตุการณ์โดยไม่มีการไม่ห้ามปราม ในทางกลับกันได้แจ้งกับกลุ่มจัดพาเรดให้ปฏิบัติตามคำสั่งของกลุ่มฮักเชียงใหม่ 51 โดยยอมยกเลิกกิจกรรมและแสดงความขอโทษ เหตุการณ์ล้อมเกิดขึ้นเป็นเวลาสี่ชั่วโมงหลังผู้จัดงานตัดสินใจขอโทษและยกเลิกจัดงานในที่สุดด้วยเห็นแก่ประโยชน์ของผู้เข้าร่วมงานซึ่งหวาดกลัว
ในบรรดาคำร้องขอและบังคับให้ยกเลิกจัดงานนั้นมีความหลากหลาย เช่น มีการอนุญาตให้จัดแต่ห้ามใช้คำว่า “เกย์” ในชื่องาน ไปจนถึงการสั่งห้ามไม่ให้จัดงานประเภทเดียวกันนี้ในเชียงใหม่ไปอีก 1,500 ปี
มาสค์ไรเดอร์กีทส์
มาสค์ไรเดอร์กีทส์ เป็นละครโทคุซัทสึชุดมาสค์ไรเดอร์ ออกอากาศทุกวันอาทิตย์เวลา 9:00 น. - 9:30 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 4 กันยายน ค.ศ. 2022
เรื่องย่อ
เดไซร์กรังปรีซ์ เป็นเกมที่ผู้เล่น จะต้องปกป้องความสงบสุขของเมืองจากการคุกคามของปิศาจ จามาโตะ ซึ่งไม่ทราบที่มาและจุดประสงค์ว่าผู้สร้างต้องการอะไร ผู้เข้าร่วมแต่ละคนจะได้แปลงร่างเป็นมาสค์ไรเดอร์ และแข่งขันเพื่อชนะเกมด้วยการปราบศัตรู และช่วยชีวิตผู้คน ผู้ชนะ เดไซร์กรังปรีซ์ จะได้รับรางวัลเป็น "สิทธิ์ในการสร้างโลกในอุดมคติ" กล่าวอีกนัยหนึ่งคือ ผู้ที่ยืนหยัดเป็นคนสุดท้ายของเกม จะได้เป็นคนกำหนดโลกที่ตนเองปรารถนา
เรซบัคเคิล
ไอเทมพิเศษที่ใช้ติดตั้งบริเวณด้านข้างหัวเข็มขัด เดไซร์ไดรเวอร์ ซึ่งจะเพิ่มพลังให้ชุดเกราะของมาสค์ไรเดอร์ผู้เล่น มีอยู่ 2 ชนิดด้วยกัน เรซบัคเคิล ขนาดใหญ่จะให้เกราะชุดเต็ม พร้อมอาวุธ และ เรซบัคเคิล ขนาดเล็ก จะให้อาวุธกับเกราะบาง โดยที่เรซบัคเคิลขนาดใหญ่จะหาได้ยากกว่า ซึ่งผู้ที่เป็นสปอนเซอร์ของ DGP จะสามารถส่งไอเทมใดก็ได้ ให้กับผู้เล่นได้เป็นกรณีพิเศษ
! ชื่อ !! ผู้ใช้งาน !! การใช้งานเบิ้องต้น !! ปรากฏครั้งแรก !! เสียงประกาศในการแปลงร่าง ดาแพน บัฟฟา|| หมุนลูกโม่แล้วกดที่ไก || rowspan="4" |ตอนที่ 1 || MAGNUM นาโกะ บัฟฟา ไทคูน || หมุนที่คันเร่ง || BOOST กีทส์ || บิดกุญแจ || ZOMBIE กินเพน ชิโร่|| ดึงคันธนู || ARMED ARROW บัฟฟา || เปิดก๊อกน้ำ || ARMED WATER กีทส์ || ดึงโล่ || ARMED SHIELD ไทคูน เคย์โร || ดึงคันโยก คุไนสตาร์ทเตอร์ แล้วกดเข้าที่เดิม ||ตอนที่ 7 || NINJA พังค์แจ็ค|| กดไปที่ เลาท์แครปเมท || rowspan="3" |ตอนที่ 9 || MONSTER เลเตอร์ เคย์โร || หมุนใบพัด || ARMED PROPELLER ไทคูน นาโกะ บัฟฟา พังค์แจ็ค จามาโตะไรเดอร์ || ดึงโกลเดนสล็อตเลเวอร์ || rowspan="2" |ตอนที่ 11 || FEVER บัฟฟา|| สวมใส่บัคเคิลแล้วกดด้านข้าง || JYA MA TO ไทคูน บัฟฟา || ดึงเจ็ทเรเชอร์ ดึงแคนนอนทรัสท์เลเวอร์ || ตอนที่ 13 || GREAT ซี๊กเกอร์|| ดึงคันโยก || rowspan="4" |ตอนที่ 17|| WOULD YOU LIKE A CUSTOM SELECTION นาโกะ || || ตอนที่ 43 ||  FANTASY
มาสค์ไรเดอร์กีทส์
ร่างแปลงของ อุคิโยะ เอย์สึ มีหน้ากากรูปทรงสุนัขจิ้งจอก สีขาวสลับส้ม ลักษณะเด่นเฉพาะตัวคือ ผ้าพันคอสีขาวขลิบส้ม ด้านหลัง เรียกว่า กีทส์เทล (ギーツテイル) ด้วยความที่มีประสบการณ์การเล่นมาก จากการเข้าไปอยู่ในวังวนของ DGPในอดีตชาติ เขาจึงต่อสู้อย่างมีเทคนิคแพรวพราว และประยุกต์ใช้ไอเทมตามสถานการณ์ได้ดี แม้ว่าจะได้ไอเทมมีพลังต่ำ
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! เอนทรีฟอร์ม ! แม็กนั่มฟอร์ม ! บูสต์ฟอร์ม ! แม็กนั่มบูสต์ฟอร์ม ! อาร์มวอเตอร์ ! อาร์มวอเตอร์บูสต์ ! บูสต์อาร์มวอเตอร์ ! อาร์มชิลด์ ! ซอมบี้ฟอร์ม ! อาร์มแฮมเมอร์แม็กนั่ม ! นินจาฟอร์ม ! มอนสเตอร์ฟอร์ม ! บีทบูสต์ฟอร์ม ! ฟีเวอร์บูสต์ฟอร์ม ! อาร์มดริลแม็กนั่ม ! ฟีเวอร์แม็กนั่มฟอร์ม ! เรซิ่งฟอร์ม ! คอมมานด์ฟอร์ม แคนนอนโหมด ! คอมมานด์ฟอร์ม เจ็ทโหมด ! ซอมบี้บูสต์ฟอร์ม ! คอมมานด์ฟอร์ม เจ็ทโหมด ! พาวเวิร์ดบิลเดอร์บูสต์ฟอร์ม ! พาวเวิร์ดบิลเดอร์ฟอร์ม ! บูสต์ฟอร์ม มาร์ค II ! บูสต์ฟอร์ม มาร์ค II บีสต์โหมด ! เลเซอร์บูสต์ฟอร์ม ! แม็กนั่มนินจาฟอร์ม ! นินจาแม็กนั่มฟอร์ม ! บูสต์มาร์ค III ! มาสค์ไรเดอร์กีทส์ IX
มาสค์ไรเดอร์ไทคูน
ร่างแปลงของ ซาคุราอิ เคย์วะ มีหน้ากากรูปทรงทานูกิสีเขียวสลับเทา เอกลักษณ์เฉพาะตัวคือ ผ้าสีเขียวที่พันอยู่บริเวณขาขวา เรียกว่า ไทคูนแบนด์เอจ (タイクーンバンデージ) ในตอนที่ 12 หลังได้รับอนุญาตจากเกมมาสเตอร์ เขาก็ได้กลับลงสนาม เดไซร์กรังปรีซ์ ในฐานะมาสค์ไรเดอร์อีกครั้ง
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! เอนทรีฟอร์ม ! อาร์มแอโร่ ! บูสต์ฟอร์ม ! อาร์มแอโร่บูสต์ ! นินจาฟอร์ม ! นินจาบูสต์ฟอร์ม ! อาร์มวอเตอร์นินจา ! ฟีเวอร์นินจาฟอร์ม ! เรซิ่งฟอร์ม ! คอมมานด์ฟอร์ม แคนน่อนโหมด ! บุจินซอร์ดฟอร์ม
มาสค์ไรเดอร์นาโกะ
ร่างแปลงของ คุรามะ เนอง มีหน้ากากรูปทรงแมว สีเหลืองสลับดำ เอกลักษณ์เฉพาะตัวคือ กำไลสีทองที่แขนทั้ง 2 ข้าง เรียกว่า นาโกะแบงเกิล (ナーゴバングル) เริ่มแรกที่เข้าร่วมเกม เธอยังมีทักษะการต่อสู้ไม่สูงนัก แต่หลังจากที่ผ่านอุปสรรคมาพอสมควร เธอก็พัฒนายิ่งขึ้นจนเก่งกาจไม่แพ้ผู้เล่นชายคนอื่น ๆ และเป็นผู้เล่นหญิงเพียงหนึ่งเดียว ที่สามารถฝ่ามาได้ถึงด้านท้าย ๆ พร้อมกับพวกเอย์สึ
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! เอนทรีฟอร์ม ! อาร์มแฮมเมอร์ ! บูสต์อาร์มแฮมเมอร์ ! อาร์มแฮมเมอร์บูสต์ ! อาร์มคลอว์ ! อาร์มคลอว์แฮมเมอร์ ! อาร์มพร็อบเพลเลอร์ ! บีทฟอร์ม ! อาร์มพร็อบเพลเลอร์บีท ! ฟีเวอร์บีทฟอร์ม ! ซอมบี้บีทฟอร์ม ! บีทซอมบี้ฟอร์ม ! แฟนตาซีฟอร์ม
มาสค์ไรเดอร์บัฟฟา
ร่างแปลงของ อาซุมะ มิจินากะ มีหน้ากากรูปทรงควาย สีม่วง และมีเอกลักษณ์เฉพาะตัวคือ ผ้าคาดเอวสีม่วง เรียกว่า บัฟฟามูเลต้า (バッファムレータ) บัฟฟามีสไตล์การต่อสู้ดิบเถื่อน และไม่คำนึงถึงผู้คนรอบข้าง หวังเพียงโค่นศัตรูเท่านั้น ถนัดอาวุธระยะประชิด และไม่ถนัดอาวุธประเภทระยะไกล
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! เอนทรีฟอร์ม ! ซอมบี้ฟอร์ม ! อาร์มวอเตอร์ ! แม็กนั่มฟอร์ม ! ซอมบี้บูสต์ฟอร์ม ! บูสต์ซอมบี้ฟอร์ม ! อาร์มดริลซอมบี้ ! ซอมบี้อาร์มดริล ! นินจาฟอร์ม ! บีทซอมบี้ฟอร์ม ! ฟีเวอร์ซอมบี้ฟอร์ม ! อาร์มพร็อบเพลเลอร์ซอมบี้ ! จามาโตะฟอร์ม ! ซอมบี้จามาโตะฟอร์ม ! เรซิ่งฟอร์ม ! คอมมานด์ฟอร์ม เจ็ทโหมด ! จามาโตะซอมบี้ฟอร์ม ! ฟีเวอร์ซอมบี้ฟอร์ม (จามาชิน) ! มอนสเตอร์ซอมบี้ฟอร์ม (จามาชิน)
มาสค์ไรเดอร์กินเพน
ร่างแปลงของ ไทระ ทาคาฮิโตะ มีหน้ากากรูปทรงเพนกวิน ถูกพวกจามาโตะโจมตีจน ID คอร์ถูกทำลาย และออกจากเกมไปในตอนที่ 2
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! เอนทรีฟอร์ม ! อาร์มแอโร่
มาสค์ไรเดอร์ชิโร่
ร่างแปลงของ โกโตคุจิ ทาเคชิ มีหน้ากากรูปทรงหมีขาว ถูกทำลาย ID คอร์ และโดนบังคับออกจากเกมไปตั้งแต่ตอนที่ 1
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! เอนทรีฟอร์ม ! อาร์มแอโร่
มาสค์ไรเดอร์เมอร์รี่
ร่างแปลงของ โคงาเนยะ โมริโอะ มีหน้ากากรูปทรงแกะสีชมพู ภายหลังถูกรีไทร์จากเกมไปในตอนที่ 6
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! เอนทรีฟอร์ม ! อาร์มชิลด์ ! อาร์มเชนอาเรย์
มาสค์ไรเดอร์ดาแพน
ร่างแปลงของ ซุมิดะ คานาโตะ มีหน้ากากรูปทรงหมีแพนด้า หลังภารกิจกำจัดซอมบี้จบลง ก็พบว่าคะแนนของเขาอยู่ต่ำสุดในอันดับ จึงถูกรีไทร์จากเกม และสูญเสียสถานะ มาสค์ไรเดอร์ อย่างถาวร
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! เอนทรีฟอร์ม ! แม็กนั่มฟอร์ม
มาสค์ไรเดอร์พังค์แจ็ค
ร่างแปลงของ ฮาเรลูยะ วิน หนึ่งในเจ้าหน้าที่ของกลุ่มผู้บริหาร เดไซร์กรังปรีซ์ ไม่เปิดเผยตัวตนในการปรากฏตัวครั้งแรก และไม่ได้รับอนุญาตให้พูดคุยกับผู้เล่น เขาถูกเรียกมาเพื่อจับคู่กับ โมริโอะ เนื่องจากผู้เล่นไม่ครบจำนวน มีหน้ากากรูปทรงหมีสีน้ำตาล ซึ่งดูคล้ายฟักทอง มีผ้าคลุมสีน้ำตาลอยู่ด้านหลังเรียกว่า พังค์แจ็คแมนท์ (パンクジャックマント) ฝีมือการต่อสู้สูงพอสมควร ต่อมาได้รับคำสั่งจากเกมมาสเตอร์ให้มาจัดการกับกีทส์ ไม่ให้ชนะเกม และได้เป็นเดซาชินอีก
มาสค์ไรเดอร์เคย์โร
ร่างแปลงของ ทันบะ อิเท็ตสึ มีหน้ากากรูปทรงนกฮูกสีทองตัดเหลือง แม้ว่าเขาจะอยากสู้เพื่อปกป้องผู้คน แต่ด้วยสุขภาพร่างกายที่ชราตามวัย ทำให้ทันบะไม่สามารถทำการต่อสู้ได้มากนัก กระทั่งร่างกายของเขาได้รับบาดเจ็บและไม่อยู่ในสภาพที่จะสู้ได้ จึงทำการโอนสิทธิให้กับเคย์วะ และถอนตัวจากเกมกลับไป
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! เอนทรีฟอร์ม ! นินจาฟอร์ม ! อาร์มพร็อบเพลเลอร์
มาสค์ไรเดอร์เลเตอร์
ร่างแปลงของ ยากินุมะ ยูคิเอะ มีหน้ากากรูปทรงแพะสีขาว ภายหลังถูกจามาโตะรุมทำร้ายจน คอร์ ID ของเธอเสียหาย และบังคับออกจากเกมไป
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! เอนทรีฟอร์ม ! อาร์มพร็อบเพลเลอร์
มาสค์ไรเดอร์แกลร์
ร่างแปลงของกิโรริ ในฐานะเกมมาสเตอร์ ใช้ วิชันไดรเวอร์ ร่วมกับ โปรวิเดนซ์การ์ด ในการแปลงร่าง ชุดเกราะสีม่วงสลับดำขลิบแดง ใช้ระบบแปลงร่างแตกต่างจากผู้เล่น DGP และยังมีความสามารถในการควบคุมไรเดอร์ผู้เล่นอื่น ๆ ได้ด้วย ฮิปโนเรย์ อุปกรณ์ซึ่งติดตั้งอยู่กลางเกราะหน้าอก หัวไหล่ และหัวเข่า ซึ่งจะส่งไปติดตั้งกับหมวกไรเดอร์ผู้เล่นเพื่อทำการแฮ็คและควบคุม นอกจากนี้แกลร์ยังสามารถใช้ ฮิปโนเรย์ เป็นอาวุธรีโมท ในการยิงลำแสงโจมตี และสร้างบาเรียป้องกันได้ด้วย
เสียงประกาศในการแปลงร่างคือ DOMINATE A SYSTEM, GLARE
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์แกลร์
มาสค์ไรเดอร์นัดจ์สแปโรว์
ร่างแปลงของ อิซุสุ ไดจิ มีหน้ากากรูปทรงนกกระจอกสีน้ำตาลอ่อน มีสไตล์การต่อสู้ที่อาศัยกลยุทธ์วิเคราะห์ศัตรู แล้วจึงโจมตี เป็นคู่แข่งที่สมน้ำสมเนื้อกับกีทส์ แต่จะด้อยกว่าในด้านทักษะการต่อสู้
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! เอนทรีฟอร์ม ! มอนสเตอร์ฟอร์ม
มาสค์ไรเดอร์โลโป
ร่างแปลงของ งานาฮะ ซาเอะ มีหน้ากากรูปทรงหมาป่าสีฟ้าสลับขาว ด้วยความที่เป็นนักกีฬา เธอจึงมีทักษะการเคลื่อนไหวดีเยี่ยม และมีความคล่องตัวสูง ช่วยให้เธอทำการต่อสู้ได้เป็นอย่างดี
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! เอนทรีฟอร์ม ! ซอมบี้ฟอร์ม
มาสค์ไรเดอร์เกเซอร์
ร่างแปลงของ นิรัม ในฐานะโปรดิวเซอร์ หรือแอดมินใหญ่ของ DGP ใช้ระบบแปลงร่างและชุดเกราะลักษณะเดียวกับ แกลร์ แต่มีสีขาวสลับทอง รวมถึงพลังต่อสู้ที่สูงกว่ามาก สามารถปล่อย โดมิเนียนเรย์ ยูนิตเสริมในการต่อสู้ที่ติดตั้งอยู่กับชุดเกราะ ซึ่งสามารถบินโจมตี และสร้างบาเรียป้องกันได้
เสียงประกาศในการแปลงร่างคือ INNOVATION & CONTROL, GAZER
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์เกเซอร์ ! มาสค์ไรเดอร์เกเซอร์ (ซูเอล)
มาสค์ไรเดอร์แกลร์ 2
ร่างแปลงที่ใช้ วิชันไดรเวอร์ ร่วมกับ โปรวิเดนซ์การ์ด ในการแปลงร่าง มีลักษณะโดยรวมคล้ายกับ แกลร์ของกิโรริ แต่มีรายละเอียดบางจุดที่ต่างออกไป มีความสามารถพื้นฐานเหมือนกันทุกด้านเช่นกัน
ในช่วงแรกชิรามิเป็นผู้ที่แปลงร่างในฐานะเกมมาสเตอร์ แต่กลับมีทักษะการต่อสู้ต่ำจึงไม่สามารถแสดงศักยภาพออกมาได้เต็มที่ อย่างไรก็ตามในตอนที่ 27 เบโรบะ ที่ทำการก๊อปปี้ลายนิ้วมือของชิรามิมา ได้ใช้วิชันไดรเวอร์ แปลงร่างเป็น แกลร์ 2 ได้สำเร็จ
เสียงประกาศในการแปลงร่างคือ I HAVE FULL CONTROL OVER, GLARE 2
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์แกลร์ 2 ! มาสค์ไรเดอร์แกลร์ 2 (เบโรบะ)
มาสค์ไรเดอร์จีน
ร่างแปลงของ จีน ซึ่งใช้ เลเซอร์เรซ ไรเซอร์ ร่วมกับ เรซไรเซอร์การ์ด ในการแปลงร่าง ใช้ระบบแปลงร่างที่ต่างจากทั้งผู้เล่น และ เจ้าหน้าที่ DGP ชุดเกราะสีดำสลับขาวขลิบฟ้า หมวกลักษณะคล้ายสุนัขจิ้งจอกสีเงิน มีความสามารถพิเศษคือ เคลื่อนไหวได้อิสระบนทุกสภาพพื้นที่ เปลี่ยนทิศทางแรงโน้มถ่วง และ ใช้พลังจิตหยุดการเคลื่อนไหวศัตรู นอกจากนี้สามารถยิงกระสุนไปเพิ่มพลังการต่อสู้ให้กับกีทส์ได้
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์จีน
มาสค์ไรเดอร์เบโรบะ
ในตอนที่ 42 เบโรบะและเคะเคระได้ใช้แบล็คการ์ดที่จิตโตะมอบให้มาแปลงร่างเป็น พรีเมียม เบโรบะ โดยร่างแปลงของเขามีต้นแบบมาจาก กระทิง, ดอกไม้, หมากรุกตัวควีน และจามาโตะ ! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์เบโรบะ ! พรีเมียม เบโรบะ
มาสค์ไรเดอร์เคเคระ
ร่างแปลงของ เคะเคระ ซึ่งใช้ เลเซอร์เรซ ไรเซอร์ ร่วมกับ เรซไรเซอร์การ์ด ในการแปลงร่าง โดยร่างแปลงของเขามีลักษณะเป็น กบจักรกล สีเขียวสลับขาว มีพลังหมัด และความเร็วในการวิ่ง ด้อยกว่าจีน แต่ทดแทนด้วยพลังกระโดด และ พลังเตะอันมหาศาล นอกจากนี้ยังสามารถปล่อยแส้ลำแสงสีเขียว ออกจากปาก เพื่อฟาดฟันโจมตีศัตรูได้
ในตอนที่ 42 เคะเคระและเบโรบะได้ใช้แบล็คการ์ดที่จิตโตะมอบให้มาแปลงร่างเป็น พรีเมียม เคะเคระ โดยร่างแปลงของเขามีต้นแบบมาจาก กบ, ใบบัว, หมากรุกตัวคิง และจามาโตะ
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์เคเคระ ! พรีเมียม เคเคระ
มาสค์ไรเดอร์คิวน์
ร่างแปลงของ คิวน์ ซึ่งใช้ เลเซอร์เรซ ไรเซอร์ ร่วมกับ เรซไรเซอร์การ์ด ในการแปลงร่าง โดยร่างแปลงของเขาจะมีลักษณะเป็น สิงโตจักรกลมีปีก ชุดเกราะสีเหลืองสลับเงิน มีพลังหมัดมากกว่าจีน แต่น้อยกว่าในด้านพลังเตะ และ ความเร็วในการวิ่ง ซึ่งทดแทนด้วยความสามารถบินได้ ด้วยปีก ไดเมนชันวิง และยิงกระสุนพลังงานสีเหลืองออกจากปากได้
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์คิวน์
มาสค์ไรเดอร์กรูฟวี่
ร่างแปลงของนากายามะ คาซึโนริ มีหน้ากากรูปทรงสุนัขพันธุ์บีเกิล เป็นหนึ่งในไรเดอร์ที่ชิรามิส่งมาเพื่อหยุดบัฟฟา แต่ก็ถูกบัฟฟาเล่นงานและทำลายคอร์ ID จนหลุดจากสถานะไรเดอร์ในที่สุด
มาสค์ไรเดอร์แลนเซอร์
ร่างแปลงของเบ็น มีหน้ากากรูปทรงเสือขาว
มาสค์ไรเดอร์การุน
ร่างแปลงของจอห์น มีหน้ากากรูปทรงเสือดำ